นักวิจัยเผย อายุของมารดา ส่งผลให้ลูกมีโอกาสเป็นโรค Autism
ยังไม่เป็นที่ทราบแน่ว่า โรค Autism นั้นมีสาเหตุมาจากอะไร ผู้ที่เป็นโรคนี้จะมีปัญหาในการสื่อสารติดต่อกับผู้อื่น ผลงานวิจัยล่าสุดที่เพิ่ง
มีทฤษฎีมากมายหลายอัน ที่พยายามจะอธิบายสาเหตุของโรคAutismแต่ก็ยังไม่มีทฤษฎีอันไหนที่ระบุได้อย่างแน่นอน และเป็นที่ยอมรับ แม้กระทั่งวารสาร Lancetซึ่งเป็นวารสารการแพทย์ ที่เป็นที่ยอมรับนับถือทั่วโลก เมื่อต้นเดือนนี้ก็ยังต้องประกาศถอนการสนับสนุนบทความที่ตีพิมพ์ไปแล้ว ซึ่งเชื่อมโยงโรค Autismกับวัคซีนป้องกันโรคหัด หัดเยอรมัน และคางทูม แต่จุดมุ่งเน้นสำหรับงานวิจัยล่าสุด ของมหาวิทยาลัยแคลิฟอร์เนียเกี่ยวกับโรคนี้เน้นหนักไปที่อายุของผู้เป็นแม่ เป็นที่ทราบกันดีว่า ผู้หญิงที่ตั้งครรภ์เมื่ออายุสูงกว่า30ปีเศษขึ้นไป ลูกที่เกิดมามีความเสี่ยงมากขึ้นที่จะมีปัญหาทางด้านกรรมพันธุ์และก็เป็นที่เข้าใจกันโดยทั่วไปด้วยว่า เชื้อพันธุ์มีส่วนเกี่ยวข้องกับ Autism งานวิจัยของมหาวิทยาลัยแคลิฟอร์เนีย สำรวจดูบิดามารดานับล้านๆคนและพบว่าผู้หญิงที่มีลูกเมื่ออายุมากกว่า 40 ปีขึ้นไปมีโอกาสเพิ่มมากขึ้นเกือบสองเท่า ที่ลูกที่เกิดจะเป็นโรค Autism เมื่อเปรียบเทียบกับผู้หญิงที่มีลูกเมื่ออายุไม่เกิน 25 ปี แต่หัวหน้าทีมวิจัย JanieShelton บอกว่าความเสี่ยงที่เพิ่มขึ้นนั้น เล็กน้อยมากในแง่ที่เกี่ยวโยงกับกับอายุของผู้เป็นมารดาและว่าอายุของผู้เป็นบิดาก็มีผลกระทบได้ด้วย แต่ไม่มากเท่ากับอายุของมารดา นักวิจัยสรุปได้ในชั้นนี้ว่าอายุของมารดามีส่วนเกี่ยวข้อง กับความเสี่ยงที่ลูกจะเป็น Autismแต่ยังอธิบายความเกี่ยวข้องนี้ไม่ได้มากไปกว่าการเป็นปัจจัยเสี่ยงอันหนึ่งที่ต้องพิจารณา ศูนย์ควบคุมโรคของสหรัฐ (CDC)มีตัวเลขที่ระบุว่า ในช่วงระหว่างปีค.ศ. 2002 – 2006 จำนวนเด็กที่เป็น Autism ในอเมริกาเพิ่มขึ้นมากกว่าสองเท่าตัวหรือเด็กหนึ่งคนในจำนวนเด็ก 100 คนจะเป็นโรคนี้ไม่ลักษณะใดก็ลักษณะหนึ่ง แต่นักมานุษยวิทยา RichardGrinker ไม่เห็นด้วยกับตัวเลขที่ว่านี้ของ CDC โดยให้ความเห็นว่า แนวคิดเรื่อง Autism เมื่อสิบปีที่แล้วแตกต่างจากปัจจุบัน และจะนำมาเปรียบเทียบกันไม่ได้ อย่างไรก็ตาม ทั้งบิดามารดาและแพทย์ทุกวันนี้มีความตระหนักและความเข้าใจเกี่ยวโรค Autism มากขึ้นซึ่งทำให้ตรวจพบได้เร็วขึ้นด้วย